
ΕΦΗΜΕΡΙΕ ΤΗΣ ΚΥΒΕΡΝΗΣΕ8Σ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

16 ΑΥΓΟΥΣΤΟΥ 1989 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

504 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Επικύρωση έκθεσης επιτροπής ορίων αιγιαλού και παραλίας σε πα¬ 
ραλιακή περιοχή Κοινότητας Λόρδου προ των ΚΜ 1334-1336 
κλπ. γαιών Λάρδου, ιδιοκτησίας Κυπριώτη - Χατζηλιαμή - Πα¬ 
ρασκευά, κλπ... 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται επί της 
οδού Νέαρχου 9 του ρυμοτομικού σχεδίου Χανιών (Ν. Χανιών) 
και καθορισμός ειδικών όρων και περιορισμών δόμησης αυτού .. 2 

Χαρακτηρισμός ως διατηρητέου του κτιρίου που βρίσκεται επί της 
οδού Αντωνίου Σακελίου αριθ. 6 στην περιοχή «Ρολόι» του δήμου 
Λειβαδιάς (Ν. Βοιωτίας) και καθορισμός ειδικών όρων και πε¬ 
ριορισμών δόμησης αυτού. 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

ΑΚ 1020 (1) 

Επικύρωση έκθεσης επιτροπής ορίων αιγιαλού και παραλίας σε παρα¬ 
λιακή περιοχή Κοινότητας Λόρδου προ των ΚΜ 1334 -1336 κλπ. 

γαιών Λόρδου, ιδιοκτησίας Κυπριώτη - Χατζηλιαμή - Παρασκευά, 

κλπ. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης» 
σε συνδυασμό με αυτές του ΝΔ 532/70 και ΒΔ 704/70. 

2. Τις διατάξεις του ΚΔ 132/1929 «περί κτηματολογικού κανονι¬ 
σμού Δωδεκανήσου» που διατηρήθηκε σε ισχύ με το άρθρο 8 Ν. 510/ 
47. 

3. Τις διατάξεις του άρθρου 8 του ΑΝ 2344/40 «περί αιγιαλού και 
παραλίας» όπως έχουν τροποποιηθεί και συμπληρωθεί μεταγενέ¬ 
στερα. 

4. Τις διατάξεις του ΝΔ 439/70 «περί συμπληρώσεως διατάξεων 
«περί αιγιαλού». 

5. Τις διατάξεις του άρθρου 74 ΠΔ 636/77 «περί συγκροτήσεως με¬ 
ταξύ άλλων και της επιτροπής καθορισμού ορίων αιγιαλού και παρα¬ 
λίας. 

6. Τις διατάξεις του άρθρου 20 Ν. 719/77 «περί του τρόπου σύντα¬ 
ξης τοπογραφικών» - υψομετρικών διαγραμμάτων από ιδιώτες μηχανι¬ 
κούς κλπ.». 

7. Την υπ’ αριθμ. 0208/181/26.4.1982 κοινή Απόφαση Υπουρ¬ 
γών Προεδρίας και Οικονομικών «περί αναμορφώσεως συλλογικών ορ¬ 


γάνων Γνωμοδοτικής και Αποφασιστικής αρμοδιότητας του Υπουρ¬ 
γείου Οικονομικών με την οποία διατηρείται η Επιτροπή καθορισμού 
ορίων αιγιαλού και παραλίας και συγχωνεύεται με την Επιτροπή αμμο- 
ληψίας σε ενιαίο συλλογικό όργανο ως Επιτροπή καθορισμού ορίων αι- 
γιαλού και θέσεων αμμοληψίας». 

8. Την Δ. 3090/646/18.5.1976 διαταγή Υπουργείου Οικονομι¬ 
κών σε συνδυασμό με τις 325/71 και 203/73 γνωμοδοτήσεις του 
Ν.Σ.Κ. 

9. Την από 16.2.1989 έκθεση καθορισμού ορίων αιγιαλού και πα¬ 
ραλίας της κατά το άρθρο 74 ΠΔ 636/77 επιτροπής, στην παραλιακή 
θέση της Κοινότητας Λάρδου προ των ΚΜ 1834-1336 κλπ. γαιών 
Λάρδου, ιδιοκτησίας Κυπριώτη - Χατζηλιαμή -' Παρασκευά κλπ. 

,10. Το από Ιανουάριου 1988 τοπογραφικό'- υψομετρμώ διάγραμμα 
με κλίμακα 1:500 του Τοπογράφου μηχανικού Κ. Παπακωνσταντίνου 
που ελέγχθηκε και θεωρήθηκε ως προς την ακρίβειατης αποτύπωσής 
του από τη Δ/νση Τεχνικών Υπηρεσιών Νομαρχίας Δωδεκανήσυ την 
30.1.1989 και στο οποίο διάγραμμα χαράχθηκε με κόκκινη συνεχό¬ 
μενη πολυγωνική γραμμή, η οριογραμμή του αιγιαλού με στοιχεία 
ΑΒΓΔΕΖΗΘΙΚΛ, με εξάρτηση αυτής από σταθερά σημεία επί του εδά¬ 
φους, επισημασμένα με τσιμεντοπασσάλους, ενώ οριογραμμή παραλίας 
χαράχθηκε με κίτρινη πολυγωνική γραμμή σε δύο σημεία με στοιχεία 
(α-β) (γ-δ) όπου το όριο του αιγιαλού δεν περνά μέσα από τα προς τη 
θάλασσα όρια των ιδιοκτησιών (άρθρο 3 ΚΔ 132/1929). 

11. Το υπ’ αριθμ. Φ.544.5/157/89.Σ.477/12.4.1989 έγγραφο 
του Γ.Ε.Ν. με το οποίο συμφωνεί με τα καθορισθέντα από την Επιτροπή 
όρια αιγιαλού και παραλίας. 

Εισηγουμένου του Προϊστάμενου της Κτηματικής Υπηρεσίας Ρόδου, 
αποφασίζουμε: 

Επικυρούμε την από 16.2.1989 έκθεση της κατά το άρθρο 74 ΠΔ 
636/77 επιτροπής καθορισμού ορίων αιγιαλού και παραλίας (διατηρη- 
θείσα με την Ο. 208/181/26.4.1982 κοινή απόφαση Υπουργών Προ¬ 
εδρίας και Οικονομικών, συγχωνευθείσα με την επιτροπή αμμοληψίας 
σε ενιαίο συλλογικό όργανο με τίτλο «Επιτροπή καθορισμού των ορίων 
αιγιαλού και θέσεων αμμοληψίας») σε παραλιακή θέση της Κοινότητας 
Λάρδου προ των ΚΜ 1334-1336 κλπ, γαιών Αάρδου, ιδιοκτησίας Κυ¬ 
πριώτη - Χατζηλιαμή - Παρασκευά κλπ. καθώς επίσης και το συνο- 
δεύον αυτή από Ιανουάριου 1988 τοπογραφικό - υψομετρικό διά¬ 
γραμμα με κλίμακα 1:500 του Τοπογράφου μηχανικού Κλεόβουλου 
Παπακωνσταντίνου που ελέγχθηκε και Θεωρήθηκε ως προς την ακρί¬ 
βεια της αποτύπωσής του από την Δ/νση Τεχνικών Υπηρεσιών Νομαρ¬ 
χίας Δωδεκανήσου την 30.1.1989, και στο οποίο έχει χαραχθεί η οριο¬ 
γραμμή του αιγιαλού με κόκκινη συνεχόμενη πολυγωνική γραμμή με 
στοιχεία ΑΒΓΔΕΖΗΘΙΚΛ. Με εξάρτηση αυτής από σταθερά σημεία επί 
του εδάφους, επισημασμένα με τσιμεντοπασσάλους, ενώ οριογραμμή 
παραλίας χαράχθηκε με κίτρινη πολυγωνική γραμμή σε δύο σημεία με 
στοιχεία (α-β) (γ-δ) εκεί όπου το όριο του αιγιαλού δεν περνά μέσα από 
τα προς τη θάλασσα όρια των ιδιοκτησιών, σύμφωνα με το άρθρο 3 ΚΔ 
132/1929 «περί κτηματολογικού κανονισμού Δωδεκανήσου» που δια¬ 
τηρήθηκε σε ισχύ με το άρθρο 8 Ν. 510/47. 

ΘΕΜΑ: Η καθορισθείσα και χαραχθείσα οριογραμμή του αιγιαλού 
αποτελεί το όριο του μεγίστου πλην συνήθους χειμερίου κύμματος προ¬ 
σαυξημένο κατά 12 μέτρα (άρθρο 3 ΚΔ 132/1929). 

Η διαφορά που υπάρχει μεταξύ της σημερινής ακτογραμμής και αυ¬ 
τής κατά το Κτηματολόγιο, οφείλεται στη διάβρωση του εδάφους από 
τη θάλασσα. 

Κτίσματα μέσα στη ζώνη αιγιαλού αλλά και παραλίας δεν υπάρχουν. 

Ο καθορισμός των ορίων του αιγιαλού στη θέση αυτή γίνεται για 
πρώτη φορά. 

Ο καθορισμός της παραπάνω οριογραμμής γίνεται προς εξυπηρέ¬ 
τηση των σκοπών των διατάξεων του άρθρου 1 ΝΔ 439/70 σε συνδυα¬ 
σμό με τις οδηγίες του Υπουργείου Οικονομικών όπως η Δ. 3090/ 
646/18.5.1976 Διαταγή του. 

Η απόφαση αυτή μαζί με την έκθεση της Επιτροπής και το σχετικό 
τοπογραφικό - υψομετρικό διάγραμμα να δημοσιευθεί στην Εφημερίδα 
της Κυβερνήσεως. 

Ρόδος, 24 Ιουλίου 1989 
Ο Νομαρχών Δ/ντής Εσωτερικών 

ΣΩΤ. ΣΙΓΟΥΡΟΣ 

ΕΛΛΗΝΙΚΗ ΔΗΜΟΚΡΑΤΙΑ 
ΝΟΜΑΡΧΙΑ ΔΩΔΕΚΑΝΗΣΟΥ 
ΕΠΙΤΡΟΠΗ ΚΑΘΟΡΙΣΜΟΥ ΟΡΙΩΝ 
ΑΙΓΙΑΛΟΥ ΚΑΙ ΘΕΣΕΩΝ ΑΜΜΟΛΗΨΙΑΣ 
(άρθρο 74 Π.Δ. 636/77). 

ΕΚΘΕΣΗ 

Καθορισμού ορίων αιγιαλού και παραλίας σε παραλιακή περιοχή 
Κοινότητας Λάρδου προ των ΚΜ 1334-1336 κλπ. γαιών Λάρδου, 
ιδιοκτησίας Κυπριώτη Γ., Χατζηλιαμή, Παρασκευά Γιάννη κλπ. 

Ρόδος 16 Φεβρουάριου 1989 οι υπογεγραμμένοι: 

1. Βασίλειος Τσαμπανάκης, υπάλληλος Οικον. Εφορίας Δημοσίων 
Κτημάτων Ρόδου, νόμιμος αναπληρωτής Οικον. Εφόρου, ως Πρόε¬ 
δρος. 

2. Παύλος Συρτσάκος, νόμιμος αναπληρωτής του Δ/ντή Τεχνικών 
Υπηρεσιών Νομαρχίας Δωδεκανήσου, ως μέλος. 

3. Αναστάσιος Αναστασίου, Σημαιοφόρος Λιμενικού Σώματος, νόμι¬ 
μος αναπληρωτής του Λιμενάρχη Κεντρικού Λιμεναρχείου Ρόδου, ως 
μέλος με την σημείωση ότι τα τακτικά οριζόμενα της Επιτροπής μέλη 
εκωλύοντο. 

Αποτελούντες την υπό του άρθρου 74 Π.Δ. 636/77 (ΦΕΚ 209/77 
τ.Α.) «περί διαρθρώσεως του Υπουργείου Οικονομικών και Οργανι¬ 
σμών των Υπηρεσιών αυτού» προβλεπομένη Επιτροπή καθορισμού των 
ορίων αιγιαλού και παραλίας, που διατηρήθηκε με την 0.208/181/ 
26.4.1982 κοινή Υπουργική Απόφαση Υπουργών Προεδρίας και Οικο¬ 
νομικών, συγχωνευθείσα με την Επιτροπή Αμμοληψίας και ονομαζό¬ 


μενη πλέον «Επιτροπή καθορισμού ορίων αιγιαλού και θέσεων αμμολη¬ 
ψίας» και μετά από αυτοψία που έγινε στις 29.3.1988 και την εξέταση 
των δικαιολογητικών, κτηματολογικών χαρτών, σε συνδυασμό με το 
αριθμό πρωτοκόλλου Φ.544.5/641/88.Σ.1747/22.11.88 έγγραφο 
Γ.Ε.Ν., προβήκαμε στον καθορισμό των ορίων αιγιαλού και παραλίας 
στην παραλιακή περιοχή Κοινότητας Λάρδου προ των ΚΜ 1334-1336 
κλπ. γαιών Λάρδου, ιδιοκτησίας Κυπριώτη, Χατζηλιαμή, Παρασκευά 
κλπ. και στη χάραξη της οριογραμμής αιγιαλού με κόκκινη συνεχόμενη 
πολυγωνική γραμμή με στοιχεία Α-Β-Γ - Δ- Ε- Ζ- Η- θ- Ι- Κ-Λ 
στο από Γενάρη 1988 τοπογραφικό - υψομετρικό διάγραμμα κλίμακας 
1:500 του Τοπογράφου μηχανικού Κ. Παπακωνσταντίνου με εξάρτηση 
αυτής από σταθερά σημεία επί του εδάφους, επισημασμένα με τσιμεντο- 
πασσάλους και το οποίο τοπογραφικό ελέγχθηκε και θεωρήθηκε ως 
προς την ακρίβεια της αποτύπωσης του από τη Δ/νση Τεχνικών Υπηρε¬ 
σιών Νομαρχίας Δωδεκανήσου στις 12.4.1988, το πρώτο διάγραμμα 
και στις 30.1.1989 το δεύτερο διορθωμένο κατά τις υποδείξεις Γ.Ε.Ν. 
νέο διάγραμμα, ενώ οριογραμμή παραλίας χαράχθηκε σε δύο σημεία με 
πολυγωνική κίτρινη γραμμή και με στοιχεία (α-β) (γ-δ) όπου το όριο 
του αιγιαλού δεν περνά μέσα από τα προς τη θάλασσα όρια των ιδιοκτη¬ 
σιών (άρθρο 3 ΚΔ 132/1929). 

Η καθορισθείσα και χαραχθείσα επί του προαναφερόμενου τοπογρα- 
φικού - υψομετρικού διαγράμματος, οριογραμμή αιγιαλού αποτελεί το 
όριο του μεγίστου πλην συνήθους χειμερίου κύμματος, προσαυξημένο 
κατά 12 μέτρα σύμφωνα με τις διατάξεις άρθρου 3 ΚΔ 132/1929 
«περί Κτηματολογικού Κανονισμού Δωδ/σου» που διατηρήθηκε σε ισχύ 
δυνάμει του άρθρου 8 Ν.510/1947 σε συνδυασμό με αυτές του 
ΑΝ.2344/40 «περί αιγιαλού και παραλίας». 

Η διαφορά που υπάρχει μεταξύ της σημερινής αυτογραμμής και αυ¬ 
τής κατά το Κτηματολόγιο οφείλεται στη διάβρωση του εδάφους από τη 
θάλασσα. _ 

Ο καθορισμός των ορίων του αιγιαλού στη θέση αυτή γίνεται για 
πρώτη φορά. . 

Κτίσματα μέσα στη ζώνη αιγιαλού αλλά και της παραλίας δεν ύπάρ- 
χουν. 

Ο καθορισμός της ανωτέρω οριογραμμής γίνεται προς εξυπηρέτηση 
των σκοπών των διατάξεων του άρθρου 1 Ν.Δ. 439/70 σε συνδυασμό 
με τις οδηγίες του Υπουργείου Οικονομικών ως η Δ. 3090/646/1976 
Διαταγή του. 

Η ΕΠΙΤΡΟΠΗ 

Ο ΠΡΟΕΔΡΟΣ 
Β. ΤΣΑΜΠΑΝΑΚΗΣ 

ΤΑ ΜΕΛΗ 

Π. ΠΡΙΣΑΚΟΣ, Α. ΑΝΑΣΤΑΣΙΟΥ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 53579/3530 (2) 

Χαρακτηρισμός ως διατηρητέου του κτιρίου που βρίσκεται επί της οδού 

Νέαρχου 9 του ρυμοτομικού σχεδίου Χανιών (Ν. Χανιών) και καθο¬ 
ρισμός ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210/85) όπως τροποποιήθη¬ 
καν με τις διατάξεις του άρθρου 1 (παρ. 1 και 2) του Ν. 1772/1988 
«Τροποποίηση διατάξεων του Ν. 1577/1985 «Γενικός Οικοδομικός 
Κανονισμός» και άλλες σχετικές διατάξεις» (Α' 91/88). 

2. Τις διατάξεις της υπ’ αριθ. Γ4δ/15883/1903/8.2.88 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142/88). 

3. Την από 21.3.89 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 25.4.89 σύμφωνη γνώμη του ενδιαφερόμενου Μανώλη 
Νταουκάκη για το χαρακτηρισμό ως διατηρητέου του παρακάτω κτι¬ 
ρίου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Νεάρχου 9 του ρυμοτομικού σχεδίου Χανιών (Ν. Χανιών) φερό- 
μενο ως ιδιοκτησία Νταουκάκη Μανώλη όπως φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 1:2000 που 
θεωρήθηκε από τον Προϊστάμενο της Δ/νσης Τοπογραφικών Εφαρμο¬ 
γών με την υπ’ αριθ. 53579/1989 πράξη του. Ακριβές αντίγραφο του 
διαγράμματος αυτού θα είναι αναρτημένο από την ημέρα δημοσίευσης 
της παρούσας απόφασης στην Εφημερίδα της Κυβερνήσεως και επί 20 
ημέρες στο τμήμα Αρχείου Σχεδίων του Υπουργείου Περιβάλλοντος, 
Χωροταξίας και Δημοσίων Έργων Πουλίου και Αμαλιάδος 17 για να 
λάβουν γνώση οι ενδιαφερόμενοι. 

2. Διατηρητέο χαρακτηρίζεται το αρχικό κτίριο, καθώς και τα στοι¬ 
χεία του περιβάλλοντος χώρου αυτού (μάντρες, αυλόθυρες κ.λπ.) όχι 
όμως και τα πάσης φύσεως κατ’ επέκταση υπάρχοντα προκτίσματα, 
που αλλοιώνουν το αρχικό κτίριο. 

Ο καθορισμός των προκτισμάτων που αλλοιώνουν το αρχικό κτίριο 
πραγματοποιείται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή τόσο των επί μέρους αρχιτεκτονι¬ 
κών ή καλλιτεχνικών διακοσμητικών στοιχείων του, όσο και του κτιρίου 
συνολικά, πλην των προκτισμάτων ή των στοιχείων του κτιρίου για τα 
οποία η ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγρονισμός των εγκαταστάσεων, η 
στατική ενίσχυση και η εσωτερική διαρρύθμιση των κτιρίων που χαρα¬ 
κτηρίζονται ως διατηρητέα εφόσον δεν αλλοιώνεται ο γενικός αρχιτε¬ 
κτονικός χαρακτήρας του κτιρίου και δεν θίγονται τα διατηρητέα στοι¬ 
χεία του. 

5. Δεν επιτρέπεται η τοποθέτηση φωτεινών επιγραφών ή διαφημί¬ 
σεων στο χαρακτηριζόμενο ως διατηρητέο κτίριο. 

Επιτρέπονται μόνο οι περιορισμένο» διαστάσεων επιγραφές που πλη¬ 
ροφορούν για τυχόν χρήση των χώρων του κτιρίου. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και στο χώρο που το περιβάλλει και για την το¬ 
ποθέτηση επιγραφών, απαιτείται η έγκριση της ΕΠΑΕ. 


7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 20 Ιουλίου 1989 
Ο ΥΠΟΥΡΓΟΣ 

ΣΩΤΗΡΗΣ ΚΟΥΒΕΛΑΣ 

-ψ- 

Αριθ. 55613/3729 (3) 

Χαρακτηρισμός ως διατηρητέου του κτιρίου που βρίσκεται επί της οδού 

Αντωνίου Σακελίου αριθ. 6 στην περιοχή «Ρολόι» του δήμου Λειβα¬ 
διάς (Ν. Βοιωτίας) και καθορισμός ειδικών όρων και περιορισμών 

δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

ϊ. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (Α’ 210/85) και ειδικότερα τα άρθρα 3 και 4) παρ. 2), όπως τρο¬ 
ποποιήθηκε με τις διατάξεις του Ν. 1772/1988 «Τροποποίηση διατά¬ 
ξεων του Ν. 1577/1985 «Γενικός Οικοδομικός Κανονισμός» και άλλες 
σχετικές διατάξεις» (Α’ 91/88). 

2. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (Β’ 142/884. 

3. Την από 6.3.1989 αιτιολογική έκθεση της Δ/νσης Πολεοδομικού 
Σχεδιασμού, Τμήμα Παραδοσιακών Οικισμών. 

4. Την από 10.5.1989 (αριθ. πρωτ. 41833/3955/89) απάντηση 
των ενδιαφερομένων Παναγιώτας Ξένον και Μαρίας Παπαγεωργίου, 
αποφασίζουμε: 

1. Χαρακτηρίζεται ως διατηρητέο το κτίριο που βρίσκεται επί της 
οδού Αντωνίου Σακελίου αριθ. 6 στην περιοχή «Ρολόι» του δήμου Λει¬ 
βαδιάς του Ν. Βοιωτίας φερόμενο ως ιδιοκτησία Παναγιώτας Ξένου και 
Μαρίας Παπαγεωργίου όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:500 που θεωρήθηκε από τον 
Προϊστάμενο της Δ/νσης Τοπογραφικών Εφαρμογών με την υπ’ αριθ. 
556Β/1989 πράξη του. Ακριβές αντίγραφο του διαγράμματος αυτού 
αναρτάται στην Δ/νση Τοπογραφικών Εφαρμογών, Τμήμα Αρχείου και 
Σχεδίων του Υπουργείου Περιβάλλοντος, Χωροταξίας και Δημοσίων 
Έργων επί είκοσι (20) τουλάχιστον .ημέρες από την επομένη της δημο¬ 
σίευσης της παρούσας απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί των επί μέρους αρχιτεκτονι¬ 
κών και διακοσμητικών στοιχείο» του, πλην των στοιχείων για τα 
οποία η Επιτροπή Πολεοδομικού και Αρχιτεκτονικού Ελέγχου (ΕΠΑΕ) 
έχει γνωμοδοτήσει για την αφαίρεσή τους. 

3. Επιτρέπεται η επισκευή, ο εκσυγρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου εφόσον δεν 
αλλοιώνεται ο γενικός αρχιτεκτονικός χαρακτήρας τον διατηρητέου 
κτιρίου και δεν θίγονται τα διατηρητέα στοιχεία του. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και για την τοποθέτηση επιγραφών απαιτείται 
η έγκριση της Επιτροπής Πολεοδομικού και Αρχιτεκτονικού Ελέγχου 

(ΕΠΑΕ). 

6. Η ισχύς της παρούσας απόφασης αρχίζει από τη δημοσίευση στην 
Εφημερίδα της Κυβερνήσεως. 

Αθήνα, 1 Αυγούστου 1989 
ο ΥΠΟΥΡΓΟΙ 

ΣΩΤΗΡΗΣ ΚΟΥΒΕΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



